**«Төрүт оонньуу»**

**Оскуолаҕа бэлэмнэнии бөлөх оҕолоругар аналлаах**

**Бииргэ алтыһан оонньуу дьайымалын конспега.**

**Афанасьева Римма Константиновна**

**Физкультурнай салайааччы**

**"Төрүт оонньуу".**

Иитээччи:- Үтүө күнүнэн. Мин бүгүн биир дойдулааҕым, Хаптаҕай олохтооҕун, мас тардыһыыга маастар- Анна Терентьеваны эһиэхэ билиһиннэриэм. Анна Мэҥэ-Хаҥалас, Саха сирин уонна Россия мас тардыһыытыгар сүүмэрдэммит хамаандатыгар киирэн элбэх күрэхтэһиилэргэ кыттан Саха сирин 4 төгуллээх чемпиона, Россия уонна Европа чемпиона, аан дойду Кубогын чемпиона буолар. Анна Хапта5айга спортивнай комплекс директорынан үлэлиир уонна мас тардыһыытыгар оҕолору, эдэр ыччаты дьарыктыыр ,эрчийэр.

Оҕолорго презентация көрдөрүү.

Иит:- Оҕолор, биһиги сахалар төрүт оонньуубут аан дойдуга билиннэ. Араас омуктар сөбүлээн күрэхтэһэр буоллулар. Мин эһиэхэ сорудахтаах кэллим. Команда тэрийэн Москваҕа күрэхтэһиннэрэ илдьэ барыахтаахпын. Эһиги барсарга сөбүлэһэҕит дуо? Бастатан туран барыахпыт иннинэ залга баран эрчиллиэххэйин.

Шариктар сытар сирдэригэр тиийэбит. Иитээччи шаригы ылан үөһэ тэйитэ охсон, тэбэн,төбөтүнэн тэйитэн барар. Оҕолор биирдии шаригы ылан оонньоон бараллар.Волейбол сеткатын (эбэтэр быа) тарда охсор.

Иит:- Разминка бүттэ, сеткаҕа баран волейбол оонньуохха.

Икки командаҕа арахсан тураллар.Икки өттүгэр тэҥ ахсааннаах шариктар сыталлар. Команда бэрилиннэҕинэ сиргэ сытар шариктары ылан сетканы үрдүнэн ноҥүө командаҕа быраҕаллар. Оонньуу бүтүүтэ площадкатыгар аҕыйах шариктаах команда кыайыылааҕынан ааҕыллар.

Иит:- Оҕолор, хомуна охсуохха. Таксибыт кэлэн кэтэһэн турар.Олоро охсун. Ким да хаалбата ини. Бары бааргыт дуо.

Көрдөөх тренинг «Автобус»:иитээччи сиргэ олорор.Оҕолор кини кэнниттэн субуруччу олорон иһэллэр. Эмэһэлэринэн лаҕыйан иннилэрин диэкки сыҕарыйан бараллар.

Иит:- Биэрэккэ кэллибит. Моторка бөҕө баар эбит дии. Киирэн олорсуоҕун. Куттаммат инигит.

Көрдөөх тренинг «Лодочка»: сиргэ умса сытабыт.Илиилэрбитин иннигэр уунабыт. Күүскэ кэдэйэн түөспүтүн ,атахтарбытын сиртэн өндөтөбүт. Аҕыйах ахсаан кэдэйэн сытабыт уонна сынньанан ыла-ыла хаста да хатылыыбыт.

Иит:- Чугаһаатыбыт ини. Биэрэк көһүннэ дуо, оҕолоор.Куоракка кэллибит. Билигин самолетунан көтүөхпүт. Москва ыраах, өр көтөбүт. Бары тулуйар инигит.

Көрдөөх тренинг «Самолет»: сиргэ эмиэ умса сытабыт.Илиилэрбит ойоҕоспутугар кынат буолаллар. Атахпытын токурутан самолет кутуруга оҥоробут. Эмиэ кэдэйэн сиртэн түөспүтүн өндөтөбүт. Икки өттүнэн хачайданабыт.

Иит:- Корун ,Москва куоракка кэллибит. Күрэхтэһиибит буолар сиригэр баран бэлэмнэниэххэ.

Экраҥҥа Москва куорат , улахан стадион көстөр.

Эрэһиинэ эспандердар сытар сирдэригэр тиийэллэр.

Иит:- Тренажер бөҕө баар эбит .Эрчиллиэххэ.

Иитээччи эспандер ылан эрчиллиилэри оҥорон барар. Оҕолор үтүктэллэр. Оонньуу «Кубиктары ыл». Икки оҕо биир эспандеры икки өттүттэн тутан тэйиччи сытар кубиктары хомуйуохтаахтар. Ким күүстээх утарылаһааччытын соһон кэбиһэр.

Иит:- Күрэхтэһиибит саҕаланан эрэр. Истин эрэ, командалары ыҥырдылар. Команда стройся ! Вперед шагом марш!

Строевойдуу хааман залы эргийэллэр.

Иит:- К үндү көрөөччүлэр! Эһиги иннигитигэр Мэҥэ-Хаҥалас сүүмэрдэммит командата! (дохсун ытыс тыаһа). Помостка ыҥырыллаллар күөх муннуктан………. Кыһыл муннуктан…………….

Мас тардыһыыта саҕаланар. Иитээччи судьуйа уонна комментатор оруолун оонньуур.

Иит:- Бүгүннү тыҥааһыннаах күрэхтэһии кэнниттэн чемпион үрдүк аатын ылла……………..

Кыайыылаахтарга медаль туттарыы. Атыттарга номинацияннан бэлэхтэри туттарыы.

Иит:- Күндү көрөөччүлэр, манан Москваҕа ыытыллыбыт мас тардыһыыга чемпионаппыт түмүктэнэр. Кэлэн ыалдьыбыккытыгар улахан махтал. Көрсүөххэ диэри!